**Makkai Adrienn hallgató: ACIBADEM Egyetem, Szakmai nap**

1 A Semmelweis Egyetem szülésznő szakos hallgatóinak 2021.októberében, lehetőségük nyílt arra, hogy ellátogassanak a Balkánra, Isztambulba.

Hivatásunknak és szakmai szenvedélyünknek eleget téve meglátogattuk az ACIBADEM Egyetemet Klinikai Szimulációs Oktatási valamint az Endoszkópos és Robotsebészeti Központját.

Az egyetem 2007-ben alapult magán, nonprofit szervezet. Tematikusan oktatja az orvostudományokat. Van szülésznő, ápoló, mentőtiszt képzésük. Az egyetem hallgató központú, emellett dinamikus és modern akadémiai rendszere van, amely jól informált, kutatás orientált, és központjában az áll, hogy a jövőben olyan kezdeményező típusú szakembereket képezzenek, akik teljesen önállóan képesek a munkájukat elvégezni. Az Acibadem Egyetem igen jól fejlett infrastruktúrával rendelkezik. A hallgatók számára elérhetőek a különböző klinikai szimulációk, endoszkópos és robotsebészeti technikák. Az oktatás előnyei, hogy számos olyan helyzettel találkoznak, amelyet az élet hozhat, és ezt jól be tudják gyakorolni, mielőtt élesben találkoznak a betegekkel. Az oktatásban használt modelleket nemzetközileg elfogadott szabványok alapján tervezték meg.

A betegszobában azt tanulják meg a hallgatók, hogy hogyan kell a beteget megfigyelni, tapintatosan ellátni, és hogyan kell kommunikálni a beteg hozzátartozóival. Több szimulációs szoba is be van rendezve az egyetem területén, ahol különböző korosztályú/nemű szimulációs babák vannak a betegágyban, monitorhoz kötve. Itt lehet szimulálni a betegvizsgálatokat, a beteg vitális paramétereiket is lehet figyelni, illetve a fürdetést, ágyból betegmozgatást is lehet gyakorolni. Az alapvető feladat az, hogy az életjelenségeket megfigyeljék, és hogy mindenki el tudja sajátítani az életmentő beavatkozásokat és ezt szinte profi módon alkalmazni is tudják. A betegszobák élethűen vannak berendezve, illetve komplett gyógyszeres szoba is van a nővérpult mögött. Igen nővérpult is van, ahol azt is gyakorolhatják, hogyan kell monitorok segítségével, megosztva figyelni a betegszobákat, a betegek aktuális állapotát. A gyógyszeres szobában pedig van egy olyan szekrény, melyet az orvos csak ujjlenyomattal tud kinyitni és abban a fiókban, csak az ő betegeihez tartozó gyógyszerek vannak.

A modellezett szülőszobán normális és abnormális szülészeti szituációkat, az újszülött ellátását lehet önállóan gyakorolni. A szülésznőknek van egy 4 éves alapképzésük, amely után még tovább kell képződniük, és több vizsgát is el kell végezniük. Ha ezek sikerülnek, csak utána mehetnek szülőszobára dolgozni és vezethetnek szüléseket. Az elhelyezkedés nehéz, mivel Isztambulban rengetegen laknak, így a munkaszerzés vizsgákhoz kötött, amin nagyon jól kell teljesíteni. Számtalan szülészeti mulázzsal rendelkeznek még, külön kiemelnénk még a bimanuális méhszájvizsgáló modellsorozatot, mellyel a szülés haladását tudják a hallgatók nyomonkövetni.

Az endoszkópos, robotsebészeti részlegen műtéteket gyakorolhatnak. Legfőbbképpen laparoszkópos műtéteket, amelyeket a monitoron tudnak követni. Külön tetszett, hogy egy több műtőasztalos komplett műtőszoba volt berendezve, ahol a műtéti beavatkozást is lehetett szimulálni, azt, hogy hogyan altatjuk el a beteget, mit reagál, ha ébresztjük. Az egyik helyiségben malacokon szoktak gyakorolni a hallgatók. Elaltatják a malacokat, megműtik őket, felnyitják, visszazárják, és a malac elsétál.

Az anatómiai ismeretek elsajátítása rendkívül fontos. A szerveket nem tartósítják, hanem kiengedés után azonnal felhasználják és boncolják.

Nagyon sok szimulációs szoba van. Egy szobában van egy asztal, amelyen sok helyzetet lehet gyakorolni. Labort, vizsgálatokat lehet kérni a betegnek, ezeket az eredményeket rögtön kiadja és ennek megfelelően lehet tovább haladni a diagnosztizálással, gyógyszert adni, terápiát alkalmazni a „betegnél”, ha sikeres meggyógyul, ha nem meghal a beteg. Ezen keresztül is vizsgáznak a hallgatók.

Az épületben egy komplett mentőautó van kiállítva, és egy utcarészlet berendezve, hogy az élethez teljesen hasonló szituációkat tudjanak gyakorolni. Pl.: valaki összeesik az utcán vagy balesetet szenved.

Van egy külön szoba, ami olyan, mint egy lakás, van benne nappali, konyha fürdőszoba. Itt színészek is jönnek (ún. élő szimuláció zajlik) akik eljátszanak egy adott élethelyzetet, és az itt felmerülő problémákat kell a hallgatóknak megoldaniuk. Például, hogy hogyan látják el az otthonukban az újdonsült szülők az újszülöttet.

Vannak virtuális valóságot szimuláló 3D technikák, ahol helyszíneket, technikákat tudnak a hallgatók választani, és ő maguk választják, egy adott szituációban az adott lépéseket. Például reanimálás a tengerparton. Virtuális valóságban játsszák el a szituációt.

Külön szeretnénk még kiemelni azt a helyiséget, ahol, olyan infrastrukturális háttér kiépítésével találkozhattunk, ahol közvetlen összeköttetés van az egyik isztambuli kórház műtőjével, ahol, a hallgatók a műtétet végző orvossal a műtét alatt, közvetlenül és folyamatosan tudnak kommunikálni, kérdezni, javaslatot tenni.

Nagyon sok érdekességet láttunk az egyetemen, nagyon nagy szeretettel fogadtak minket. Sokat tanultunk. Nagyon jó volt belelátni, hogy Törökországban, hogy folyik az oktatás. Nagyon fontos számukra a megfelelő gyakorlat és biztos tudás megszerzése, hogyha kikerülnek a valóságba, minden pontosan és nagyon jól menjen.

Az Acibadem Egyetem egyébként egy gyönyörű, monumentális épület, amely kellemes körülményeket biztosít a tanuláshoz.